Source: https://ergasiatora.gr/oaed-eisai-anergos-esto-kai-mia-imera-des-edo-poy-ginontai-proslipseis-trechoyn-idi-2-programmata/
Timestamp: 2019-01-24 12:57:09+00:00
Document Index: 17192869

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ\n', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Είσαι άνεργος έστω και μία ημέρα; Δες εδώ πού γίνονται προσλήψεις, τρέχουν ήδη 2 προγράμματα | Ergasiatora.gr
24,Ιανουάριος,2019
Αρχική ΕΡΓΑΣΙΑ ΣΤΟ ΔΗΜΟΣΙΟ ΟΑΕΔ: Είσαι άνεργος έστω και μία ημέρα; Δες εδώ πού γίνονται προσλήψεις,...
ΟΑΕΔ: Είσαι άνεργος έστω και μία ημέρα; Δες εδώ πού γίνονται προσλήψεις, τρέχουν ήδη 2 προγράμματα
Σε εξέλιξη βρίσκονται δύο προγράμματα για ανέργους ενώ μέσα ερχόμενη εβδομάδα ο ΟΑΕΔ – εκτός απροόπτου – θα προχωρήσει στην έκδοση προκήρυξης προς ιδιωτικές επιχειρήσεις για την πρόσληψη 6.000 ανέργων πτυχιούχων, εγγεγραμμένων έστω και μια ημέρα στα μητρώα του.
Την προηγούμενη εβδομάδα, ο ΟΑΕΔ εξέδωσε την προκήρυξη για την κοινωφελή εργασία για συνολικά 2.082 προσλήψεις πλήρους απασχόλησης σε περιφερειακές υπηρεσίες της Υπηρεσίας Υποδοχής και Ταυτοποίησης της Γενικής Γραμματείας Υποδοχής του υπουργείου Μεταναστευτικής Πολιτικής. Σε αυτές, βέβαια, συμπεριλαμβάνονται και τα Τοπικά Συντονιστικά Κέντρα Διαχείρισης Προσφυγικής Κρίσης (ΤΟΣΚΕΔΠ). Σημειώνεται ότι οι ωφελούμενοι θα απασχοληθούν για οκτώ μήνες.
Στόχος της δράσης είναι η άμεση αντιμετώπιση της ανεργίας πληθυσμιακών ομάδων που πλήττονται εξαιτίας της οικονομικής κρίσης και της μακράς ύφεσης και αποβλέπει στην ενίσχυση της απασχόλησης των ανέργων και στην επανένταξή τους στην αγορά εργασίας. Ταυτόχρονα, η πρόσληψη των 2.082 ανέργων στον τομέα της αντιμετώπισης της προσφυγικής κρίσης αποβλέπει στη βελτίωση των παρεχόμενων υπηρεσιών πρώτης υποδοχής, ασύλου και διαχείρισης προσφυγικών ροών.
Υπενθυμίζεται ότι δικαίωμα υποβολής ηλεκτρονικών αιτήσεων έχουν μόνο οι εγγεγραμμένοι άνεργοι στα μητρώα ανέργων, που ανήκουν σε τουλάχιστον μία από τις παρακάτω κατηγορίες:
– Ανεργοι, εγγεγραμμένοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ
– Ανεργοι, εγγεγραμμένοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς
– Μακροχρόνια άνεργοι, εγγεγραμμένοι στα μητρώα ανέργων του ΟΑΕΔ
– Ανεργοι πτυχιούχοι πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ, για την κάλυψη θέσεων με βάση τα τυπικά προσόντα τους
– Ανεργοι ηλικίας άνω των 29 ετών, εγγεγραμμένοι στα μητρώα ανέργων του ΟΑΕΔ
– Ανεργοι, εγγεγραμμένοι στα μητρώα ανέργων ΑμεΑ του ΟΑΕΔ
– Ανεργοι εγγεγραμμένοι στα μητρώα ανέργων του ΟΑΕΔ, δικαιούχοι του Κοινωνικού Εισοδήματος Αλληλεγγύης (ΚΕΑ)
Οι ενδιαφερόμενοι που πληρούν τις προϋποθέσεις και είναι άνω των 18 ετών καλούνται να υποβάλουν με ηλεκτρονικό τρόπο την αίτηση συμμετοχής στον διαδικτυακό τόπο του ΟΑΕΔ, με καταληκτική ημερομηνία τις 12 Νοεμβρίου και ώρα 12.00. Προσοχή, καθώς οι υποψήφιοι έχουν δικαίωμα να υποβάλουν μία ηλεκτρονική αίτηση συμμετοχής, ως πιστοποιημένοι χρήστες στις ηλεκτρονικές υπηρεσίες της διαδικτυακής πύλης του ΟΑΕΔ, εισάγοντας τους κωδικούς πρόσβασης σε αυτήν (Ονομασία Χρήστη και Συνθηματικό).
Προσλήψεις με επιδότηση μισθού για ανέργους εγγεγραμμένους ακόμη και για μια ημέρα
Ο ΟΑΕΔ με νέο πρόγραμμα που θα προκηρύξει άμεσα θα χορηγεί επιδότηση του 50% του μικτού μισθού που θα δίδεται στους ωφελούμενους. Η Κοινή Υπουργική Απόφαση έχει δημοσιευτεί στο ΦΕΚ και αναμένεται εντός των επόμενων ημερών η πρόσκληση προς επιχειρήσεις του ιδιωτικού τομέα για να προχωρήσουν σε αιτήσεις συμμετοχής.
– το ποσό των εξακοσίων (600) Ευρώ μηνιαίως για κατόχους πτυχίου τριτοβάθμιας εκπαίδευσης, β. το ποσό των επτακοσίων (700) Ευρώ μηνιαίως για κατόχους μεταπτυχιακού τίτλου σπουδών και γ. το ποσό των οκτακοσίων (800) Ευρώ μηνιαίως για κατόχους διδακτορικού τίτλου σπουδών.
Δείτε εδώ όλη την απόφαση.
Στο μεταξύ, με ανακοίνωση του ΟΑΕΔ παρατείνεται μέχρι τη Δευτέρα 12 Νοεμβρίου και ώρα 23.59 η προθεσμία υποβολής των ηλεκτρονικών αιτήσεων για το «Πρόγραμμα επιχορήγησης εργοδοτών για τη διατήρηση νέων θέσεων εργασίας με στόχο την ενίσχυση της ρευστότητας και της απασχόλησης την περίοδο της οικονομικής κρίσης». Μέσω του προγράμματος πρόκειται να επιχορηγηθούν ιδιωτικές επιχειρήσεις και εργοδότες του ιδιωτικού τομέα για νέες θέσεις εξαρτημένης εργασίας πλήρους ή και μερικής απασχόλησης που δημιούργησαν από 1/6/2017 έως 31/5/2018.
Στη συγκεκριμένη δράση ωφελούμενα άτομα είναι πρώην άνεργοι ηλικίας 18-66 ετών που ήταν εγγεγραμμένοι άνεργοι (ανεξαρτήτως χρονικής διάρκειας) στο μητρώο ανέργων του ΟΑΕΔ κατά το δωδεκάμηνο που είχε προηγηθεί της πρόσληψής τους από τη δικαιούχο επιχείρηση και δεν είχαν άλλη απασχόληση (εξαρτημένη ή μη) κατά την προηγούμενη ημέρα της ηλεκτρονικής αναγγελίας πρόσληψής τους και προσλήφθηκαν από τη δικαιούχο επιχείρηση τη χρονική περίοδο από 1/6/2017 έως 31/5/2018.(πηγή) ΒΡΕΣ ΔΟΥΛΕΙΑ ΕΔΩ
Δείτε εδώ και άλλες αγγελίες με επιλογές από Χρυσή Ευκαιρία, aggeliopolis, Skywalker, kariera κ.α.
Ζητούνται Υπάλληλοι σε Ελλάδα και Εξωτερικό
Επιλεγμένες Αγγελίες για Θεσσαλονίκη
Επιλεγμένες Αγγελίες για Αθήνα
Πρόγραμμα ανέργων με επίδομα πάνω από 2.000 ευρώ, ΑΣΕΠ: όλες οι...
Πωλήτρια ζητείται στη Σκιάθο για κατάστημα γυναικείων ενδυμάτων (24/1)
Επίδομα 14.000 ευρώ σε αγρότες – Ποια είναι τα κριτήρια
Έτοιμη είναι η προκήρυξη για 757 µόνιµους στους δήµους – Γιατί...